ટૂંક સમયમાં ઇ ટીવી. દ્વારા શ્રી સુધીરભાઈ રાવલ દ્વારા વિવિધ મહાનુભાવોના ઈન્ટરવ્યૂ લઈને જે ગોષ્ઠિ નામની સિરિઝનું આયોજન કરવામાં આવ્યું છે, એ ખરેખર આનંદનો વિષય છે. શ્રી સુધીરભાઈ રાવલને હું છેલ્લાં વીસ કરતાં વધારે વર્ષોથી ઓળખું છું. અનેક મેગેઝિનોમાં અને વર્તમાનપત્રોમાં એમણે અનેક પ્રકારની ભૂમિકાઓ નિભાવી છે. એમની પાસે એક આગવી દ્રષ્ટિ છે કે જેના દ્વારા જે કોઈ વાચકો કે દર્શકો હોય, એમને આ ઉત્તમ પ્રકારની માહિતી મળે. સારું વિશ્લેષણ પણ મળે અને સાથે-સાથે એમને પોતાને એટલો લાભ થાય કે જેથી કરીને તેઓને લાગે કે આપણને માધ્યમો ખરેખર ઉપયોગી માહિતી આપે છે. અને એક સમગ્ર રાષ્ટ્રીય ચેનલના ભાગરૂપે પ્રાદેશિક સમાચારોને કેન્દ્રમાં રાખીને પણ પ્રાદેશિક સમસ્યાઓને સૂલઝાવવા માટે લોકોના પ્રશ્નોને વાચા આપવા ઇ-ટીવી જે પ્રયત્ન કરી રહ્યું છે એમાં ગોષ્ઠિનો કાર્યક્રમ ઉમેરાતાં સોનામાં સુગંધ ભળે છે તેમ કહું તો કશી અતિશિયોક્તિ નથી. મને શ્રદ્ધા છે કે આ કાર્યક્રમ દ્વારા લોકોના અક પ્રશ્નોને વાચા મળશે, લોકોની અનેક સમસ્યાઓને સૂલઝાવવાનો રસ્તો મળશે અને જેમની પાસે જ્ઞાન છે, અનુભવ છે એવી વિશિષ્ટ વ્યક્તિઓના જ્ઞાન અને અનુભવનો ખજાનો ગોષ્ઠિ દ્વારા સુધીરભાઈ રાવલ આપણી સમક્ષ ખૂલ્લો મુકશે.